**Modyuli ya 7: Mafunzo ya Kiwango cha Juu ya Utoaji Ushauri**

|  |  |
| --- | --- |
| https://d30y9cdsu7xlg0.cloudfront.net/png/1303-200.png **Muda: Saa 1, dakika 20**  **Malengo ya Kipindi**  Ifikapo mwisho wa kipindi hiki, washiriki watakuwa wanaweza:   * Kutoa mafunzo ya kisaikolojia kwa njia zinazoendeleza mabadiliko ya tabia * [https://d30y9cdsu7xlg0.cloudfront.net/png/16392-200.png](https://thenounproject.com/term/survey/16392)Kuelewa vielelezo vya mabadiliko ya tabia * Kuelewa masuala ya kawaida ya tabia na hisia yanayochangia kuwepo na ugumu katika kuzingatia matibabu yafaayo ya kudhibiti virusi (ART) * Kujifunza sababu za ukuaji wa akili zinazochangia katika ugumu wa kuzingatia matumizi yafaayo ya dawa * Kujifunza stadi mahususi za malezi na watoto ambazo ni muhimu katika kutoa ushauri wa uzingatiaji wa matumizi yanayofaa ya dawa kwa wazazi na watoto   **Mukhtasari wa Kipindi**   * SEHEMU YA 1: Mabadiliko Makubwa ya Tabia   + Kielelezo cha Mabadiliko   + Mazungumzo ya Kuhimiza Mabadiliko   + Faida na Hasara * SEHEMU YA 2: Mambo ya Kuzingatia katika Ukuaji   + Ukuaji wa Vijana na Uzingatiaji wa Matumizi Yafaayo ya Dawa   + Uzingatiaji wa Dawa wa Watoto: Kufanya Kazi Watunzaji   **Vifaa Vinavyohitajika**   * Slaidi * Chati ya Kugeuza ya Vijana * Chati ya Kugeuza ya Watoto | |
| Mhadhara wa dakika 30  https://d30y9cdsu7xlg0.cloudfront.net/png/128330-200.png | SEHEMU YA 1: Mabadiliko Makubwa ya Tabia  Mkufunzi:   * Atapitia kila hatua ya kielelezo cha mabadiliko na jukumu la mtoa huduma katika kuunga mkono kila hatua:   + Kabla ya Kutafakari   + Kutafakari   + Matayarisho   + Hatua   + Udumishaji   + Kuzorota kwa kurudi katika hali ya awali * Atafafanua hatua za mazungumzo ya mabadiliko * Ataibua mawazo tofauti ya faida na hasara zinazoweza kutokana na kubadilisha tabia   Pumzika kidogo ili kutoa nafasi ya kuuliza maswali. |
| Mhadhara wa dakika 20  https://d30y9cdsu7xlg0.cloudfront.net/png/128330-200.png | * Jadili mambo ya kuzingatia katika ukuaji wa vijana na uzingatiaji wa matumizi yanayofaa ya dawa   + Je, ni sifa na uwezo gani unaohitajika ili kuwa na uzingatiaji “mwema” wa matumizi ya dawa   + Ukuaji wa akili ya kijana   + Kufunza vijana kuwajibika katika kutumia dawa zao za kudhibiti virusi (ARV)     - Ubadilishaji wa jukumu     - Usaidizi     - Mabadiliko katika maisha     - Ratiba zinazobadilika   + Ufichuaji     - Njia za kulinda faragha     - Jadili njia za kuamua ni nani wa kushiriki utambuzi naye, na lini kufanya hivyo   + Cha kufanya iwapo kijana ako katika uhusiano |
| Mhadhara wa dakika 15  https://d30y9cdsu7xlg0.cloudfront.net/png/128330-200.png | Mkufunzi ata:   * Jadili masuala yanayohusiana hasa na utunzaji wa mtoto mwenye VVU:   + Jukumu la mzazi   + Kuzungumza na watoto kuhusu dawa za kudhibiti virusi mwilini (ARV)   + Kukataa kwa mtoto na uimarishaji |
| Mukhtasari wa dakika 5 | Mambo muhimu ya kusisitiza katika mukhtasari:   * Ni muhimu kuelewa sababu zote mbili za kitabia na kihisia zinazoleta matatizo ya kuzingatia matumizi yanayofaa ya dawa * Mbinu za jumla za kushauri ikiwemo ushirikiano baina ya mgonjwa na mshauri, elimu ya afya yenye ushirikiano, na mahojiano ya kutia moyo * Vijana wanapitia kipindi maalum cha ukuaji kinachohitaji watoaji huduma kuwapa usaidizi na wakati huo huo kujenga stadi wanazohitaji ili wajitunze wao wenyewe * Watoaji huduma ni lazima wafanye kazi na wazazi ili kutafuta suluhu zitakazowawezesha kumpa mtoto wao dawa za kudhibti virusi (ARV) kila siku |
| Shughuli ya dakika 20  https://d30y9cdsu7xlg0.cloudfront.net/png/33918-200.png | **Uigizaji**  **Sehemu ya 1 - Ushauri wa Uzingatiaji Ulioboreshwa wa Matumizi ya Dawa unaohusisha Kijana**  Mkufunzi na mshiriki wa kujitolea wataigiza utoaji ushauri wa uzingatiaji ulioboreshwa wa matumizi ya dawa wakiwa na kijana.  Uliza kikundi iwapo kuna maswali yoyote kabla ya kuendelea na mhadhara.  **Sehemu ya 2 - Ushauri wa Uzingatiaji Ulioboreshwa wa Matumizi ya Dawa unaohusisha Mzazi wa Mtoto aliye na VVU**  Mkufunzi na mshiriki wa kujitolea wataigiza utoaji ushauri wa uzingatiaji ulioboreshwa wa matumizi ya dawa wakiwa na mzazi ambaye mtoto wake ana VVU.  Uliza kikundi iwapo kuna maswali yoyote kabla ya kuendelea na mhadhara. |

**Mbinu**



* Mhadhara
* Shughuli: Uigizaji

**Matayarisho ya Mapema ya Wakufunzi**

****

* Jitayarishe kusimamia michezo ya kuigiza na washiriki wa kujitolea.

Shughuli: **Uigizaji**

**Utoaji ushauri wa Uzingatiaji Ulioboreshwa wa Matumizi ya Dawa**

Maagizo:

* Mkufunzi atachagua washiriki wawili wa kujitolea ili kuigiza mbele ya kikundi.
* Katika Sehemu ya 1, mkufunzi ataigiza kama kijana na mshiriki wa kujitolea atatoa ushauri wa uzingatiaji ulioboreshwa wa matumizi ya dawa.
* Katika Sehemu ya 2, mkufunzi ataigiza kama mzazi mwenye mtoto aliye na VVU naye mshiriki wa kujitolea atatoa ushauri wa uzingatiaji ulioboreshwa wa matumizi ya dawa.
* Katika uigizaji huu, mshiriki wa kujitolea anapaswa kutumia stadi za OARS ili kujadili shida anazokumbana nazo mhusika katika kuzingatia matumizi yanayofaa ya dawa. Hakikisha kwamba watoaji huduma wote wanapitia kila hatua katika mazungumzo yao ya uigizaji (Maswali wazi, Kukubali, Kusikiliza kwa makini, na Kauli za mukhtasari).

**Sehemu ya 1 -Kijana**

**Mshiriki wa Kujitolea: Mtoa Huduma**

**Mkufunzi Joseph**

* Ana umri wa miaka 16
* Aliambukizwa akiwa mtoto mchanga
* Mamake aliaga na babake mara nyingi huwa mbali kwa shughuli za kazi, kwa hivyo yeye huishi na bibi yake, shangazi, na binamu wawili wachanga
* Huudhika kwa kuwa inamlazimu kutumia dawa za kudhibiti virusi na mara nyingi husahau kuzitumia wakati wa asubuhi, hivyo kukosa kipimo cha siku hiyo
* Hajamwambia rafiki yake yeyote kwamba ana VVU anataka kuanza urafiki wa kimapenzi
* Mhimize mshiriki wa kujitolea kuwaza kuhusu mpango mpya wa kuboresha uzingatiaji wa matumizi ya dawa ka kutumia kielelezo cha mabadiliko.
* Kumbuka kwamba vijana watahitaji usaidizi kutatua shida na kupanga huku wakihimizwa kuwaza suluhu zitakazowawezesha kujitegemea katika kudhibiti matumizi ya dawa zao.
* Mkufunzi apaswa kutoa maoni mahususi na yenye kuhimiza kuhusiana na mbinu za OARS zilizotumika mwishoni mwa uigizaji.

**Sehemu ya 2 - Mzazi wa Mtoto Aliye na VVU**

**Mshiriki wa Kujitolea: Mtoa Huduma**

**Mkufunzi Sarah**

* Ana umri wa miaka 25, mamake Elizabeth, ambaye ana miaka 7
* Elizabeth ana shida za kumeza tembe na hukasirika wakati wa kuzimeza
* Sarah anahisi kuwa amelemewa na mara nyingi hukasirishwa na Elizabeth kwa kuwa kila siku huwa na shida ya kutumia dawa zake za kudhibiti virusi (ARV)
* Mkumbushe mshiriki wa kujitolea kuwa ni muhimu kwa watu wazima kusikika na vile vile uwakumbushe pia ni jukumu lao kutunza mtoto wao.
* Mfunze mshiriki wa kujitolea kufanya kazi pamoja na mzazi ili kujadili mpango unaohimiza tabia zuri za mtoto.